ICCના હાથે ચડેલા એક મેચ ફિક્સરે ચોંકાવનારો ખુલાસો કરતા દાવો કર્યો છે તે અત્યાર સુધી તે 15 મોટી ક્રિકેટ મેચોના ફિક્સિંગમાં સામેલ રહી ચૂક્યો હતો. અલ જઝીરાએ રવિવારે જાહેર કરેલા એક ડોકયુમેન્ટ્રી રિપોર્ટમાં દાવો કર્યો હતો કે અનીલ મુનવ્વર નામનો આરોપી 6 ટેસ્ટ, 6 વન-ડે આંતરરાષ્ટ્રીય અને 3 વર્લ્ડ ટી20 મેચોમાં ફિક્સિંગ મામલે સામેલ હતો. ભારતીય ક્રિકેટ ફેન્સ માટે આઘાતજનક બાબત એ છે કે 2011માં લોર્ડ ખાતે રમાયેલી ભારત બનામ ઇંગ્લેન્ડ મેચ પણ આ મેચ ફિક્સિંગની યાદીમાં સામેલ છે.